Document ID: /roh_data/filtered/Billingualer_Corpus_interleaved-de-rm.jsonl.gz/1709

This is a text translated from German to Rumantsch Grischun.
Wildruhezonen lösen Konflikte –
www.wildruhe.gr.ch

Traumhafte Skiabfahrten, wildes Freeriden abseits der Piste oder Schneeschuhlaufen durch eine frisch verschneite Winterlandschaft, das sind eindrückliche Erlebnisse, die man in Graubünden geniessen kann. Wenn aber dabei nicht Rücksicht auf die Natur genommen wird, verursacht dieser Genuss Leiden und Opfer unter den einheimischen Tieren. Um Konflikte zwischen Mensch und Wild zu vermeiden, wurden in Graubünden in den letzten Jahren 264 Wildruhezonen rechtskräftig ausgeschieden oder vereinbart. Die aktuellen Informationen zur Lage und Bestimmung jeder Zone finden sich im Internet unter www.wildruhe.gr.ch.

Überleben dank Energiesparen

Der Winter mit Schnee und Kälte hat im Laufe von Jahrmillionen bei vielen Tieren phänomenale Anpassungen an ihre Umwelt bewirkt. Tiere, die ganzjährig bei uns bleiben, wie das Schalenwild oder die Raufusshühner, haben sich an den Winter angepasst, indem sie das Energiesparen maximiert und die Futterverwertung optimiert haben. Wintereinstandsgebiete liegen oft in klimatisch bevorzugten Lagen, in denen sich der Mensch ebenfalls gerne aufhält. Damit sind Konflikte vorprogrammiert. Verschärft werden diese, wenn der Mensch bei seiner winterlichen Freizeitbeschäftigung auch in Räume vordringt, in denen er sich früher ohne technische Hilfsmittel kaum fortbewegen konnte. Fluchten bei hohen Schneelagen bzw. tiefen Temperaturen führen zu grossen Energieverlusten mit negativen Folgen für das einzelne Tier. Aber auch der Lebensraum kann beeinträchtigt werden, wenn die Tiere versuchen, die Energieverluste zu kompensieren und Jungbäume verbeissen oder schälen.

Vom Internet aufs persönliche GPS

Auf der Grundlage des Bündner Jagdgesetzes können die Gemeinden seit 1989 Wildruhezonen ausscheiden und das freie Betreten von Wald und Weide zeitlich und örtlich einschränken. Damit konnten seither viele Probleme vor Ort, meist auf Initiative von Jägern, Naturschützern und der Wildhut gelöst werden.

Um die lokal erlassenen Regelungen allgemein zugänglich zu machen, wurde die Internetseite

www.wildruhe.gr.ch

eingerichtet. Sportler und Freizeitbeschäftigte können sich über die bestehenden Regelungen bzw. Verbote im gewählten Touren- oder Wandergebiet detailliert informieren. Auch ältere Tourenkarten und Routenführer können mit diesen Informationen à jour gehalten werden.

Auf diese Wintersaison hin wurde die Karte aktualisiert und mit 11 neu erlassenen Wildruhezonen ergänzt. In der Zwischenzeit umfasst dieses Inventar 264 Objekte mit einer Gesamtfläche von 458 km². Dazu kommen noch sechs eidgenössische Jagdbanngebiete und der Schweizerische Nationalpark. Neu können diese Wildruhezonen direkt aus dem Internet auf das persönliche GPS heruntergeladen werden (www.geo.gr.ch/Geodatenkatalog/WRZ). Der Tourismuskanton Graubünden setzt damit neue Massstäbe bei der Lösung und Kommunikation zur Störungsproblematik des Wildes und zeigt, dass ein Nebeneinander von Natur und Tourismus möglich ist.

Ruhezonen respektieren

Dank Entgegenkommen des Eidgenössischen Institutes für Schnee- und Lawinenforschung befindet sich auch auf dem regionalen Lawinenbulletin ein Link zu

www.wildruhe.gr.ch

. Dort werden auf einer Karte die rechtskräftig ausgeschiedenen und vereinbarten Wildruhezonen zusammen mit den eidgenössischen Jagdbanngebieten und dem Schweizerischen Nationalpark dargestellt. Der interessierende Bereich kann ausgewählt und bis auf einen Massstab von 1:5'000 gezoomt werden. Über einen Info-Bottom können die gültigen Regelungen eingeblendet werden. Im Gelände sind die Wildruhezonen mit einheitlichen Tafeln markiert. Diese Markierungen werden durch die örtlichen Jäger im Rahmen ihrer Hegetätigkeit in Zusammenarbeit mit der Wildhut unterhalten.

Mit gutem Willen und der Bereitschaft, vernünftige und notwendige Einschränkungen zu akzeptieren, können die Konflikte zwischen Mensch, Wildtier und Lebensraum gelöst werden. Das Motto lautet:

Sei fair zur Natur – respektiere die Wildruhezonen in Graubünden und im ganzen Alpenraum!

Auskunftspersonen:

- Dr. Georg Brosi, Vorsteher Amt für Jagd und Fischerei Graubünden, Tel. 081 / 257 38 91

- Hannes Jenny, Wildbiologe, Amt für Jagd und Fischerei Graubünden, Tel. 081 / 257 38 93

Gremium: Amt für Jagd und Fischerei

Quelle: dt Amt für Jagd und Fischerei

29.12.2009
Zonas da paus per la selvaschina schlian conflicts –
www.wildruhe.gr.ch

Ir cun skis sin pistas magnificas, giudair il freeriding sper las pistas u ir cun gianellas tras ina cuntrada ennavada da frestg, quai èn eveniments impressiunants ch'ins po giudair en il Grischun. Sch'i na vegn però betg prendì resguard da la natira en quest connex, fa quest giudiment ch'ils animals indigens pateschan u daventan victimas da quest plaschair. Per evitar conflicts tranter l'uman e la selvaschina èn vegnidas zavradas u concludidas 264 zonas da paus per la selvaschina legalmain valaivlas en il Grischun. Las infurmaziuns actualas davart la situaziun e davart las disposiziuns da mintga zona chattais Vus en l'internet sut www.wildruhe.gr.ch.

Surviver grazia al spargnar energia

L'enviern cun naiv e fradaglia ha chaschunà en il decurs da milliuns dad onns che blers animals èn s'adattads a questas relaziuns en moda fenomenala. Animals che vivan tut l'onn tar nus sco la selvaschina d'ungla u las giaglinas dal pe pailus èn s'adattads a l'enviern cun maximar il spargn d'energia e cun optimar l'utilisaziun dal pavel. Ils territoris, nua che la selvaschina passenta l'enviern, sa chattan savens en regiuns climaticas preferidas, en las qualas er l'uman sa trategna gugent. Uschia èn conflicts programmads ordavant. Quels vegnan agravads sche l'uman avanza cun ses hobis d'enviern er en zonas, en las qualas el na saveva pli baud strusch sa mover senza meds d'agid tecnics. Sche animals ston fugir tras la naiv auta resp. sch'igl è fitg fraid, chaschuna quai grondas perditas d'energia cun consequenzas negativas per il singul animal. Er il spazi da viver po dentant vegnir donnegià, sch'ils animals emprovan da cumpensar questas perditas d'energia cun ruier u cun scursar bostgs giuvens.

Da l'internet sin il GPS persunal

Sin basa da la lescha da chatscha dal Grischun pon las vischnancas zavrar dapi l'onn 1989 zonas da paus per la selvaschina e limitar localmain e temporarmain l'access liber al guaud ed a la pastgira. Uschia han blers problems pudì vegnir schliads dapi lura al lieu, savens sin iniziativa da chatschadras e da chatschaders, da protecturas e da protecturs da l'ambient sco er dals organs da surveglianza da chatscha.

Per che las regulaziuns, ch'èn vegnidas relaschadas localmain, sajan en general meglier accessiblas, è vegnida endrizzada la pagina d'internet

www.wildruhe.gr.ch

. Sportistas e sportists sco er las persunas che giaudan lur temp liber pon s'infurmar detagliadamain ordavant davart las regulaziuns resp. davart ils scumonds ch'existan en la regiun tschernida da turas u da viandar. Grazia a questas infurmaziuns èn er cartas da turas e guids da rutas pli vegls adina actuals.

Per questa stagiun d'enviern è la charta vegnida actualisada e cumplettada cun las 11 zonas da paus per la selvaschina ch'èn vegnidas relaschadas da nov. En il fratemp cumpiglia quest inventari 264 objects che han ina surfatscha da totalmain 458 km². Vitiers vegnan anc sis territoris federals scumandads per la chatscha ed il parc naziunal svizzer. Da nov pon questas zonas da paus per la selvaschina vegnir chargiadas giu da l'internet directamain sin il GPS persunal (www.geo.gr.ch/rumantsch/catalog da geodatas/WRZ). Il Grischun sco chantun da turissem tschenta uschia novas normas per schliar e per communitgar la problematica concernent ils disturbis da la selvaschina e mussa ch'igl è pussaivel che la natira e ch'il turissem existan in sper l'auter.

Respectar las zonas da paus

Grazia a la bainvulientscha da l'institut federal per la perscrutaziun da naiv e da lavinas sa chatta in link a

www.wildruhe.gr.ch

er sin il bulletin regiunal da lavinas. Sin ina charta vegnan mussadas là las zonas da paus per la selvaschina ch'èn vegnidas zavradas e ch'èn vegnidas concludidas en moda legalmain valaivla, e quai ensemen cun ils territoris federals scumandads per la chatscha e cun il parc naziunal svizzer. Il sectur ch'interessescha po vegnir tschernì ed engrondì fin ad ina scala dad 1:5'000. Sur in buttun d'infurmaziun pon vegnir inseridas e rendidas visiblas las regulaziuns vertentas. En la natira èn las zonas da paus per la selvaschina marcadas cun tavlas unitaras. Questas signalisaziuns vegnan montadas da las chatschadras e dals chatschaders locals en il rom da lur activitad da tgira en collavuraziun cun ils organs da surveglianza da chatscha.

Cun buna veglia e cun la prontezza d'acceptar las restricziuns ch'èn raschunaivlas e ch'èn necessarias pon vegnir schliads ils conflicts tranter l'uman, la selvaschina ed il spazi da viver. Il motto sa cloma:

Sajas fair cun la natira – respecta las zonas da paus per la selvaschina en il Grischun ed en l'entir territori alpin!

Infurmaziuns:

- dr. Georg Brosi, manader da l'uffizi da chatscha e pestga dal Grischun, tel. 081 257 38 91

- Hannes Jenny, biolog da selvaschina, uffizi da chatscha e pestga dal Grischun, tel. 081 257 38 93

Gremi: uffizi da chatscha e pestga

Funtauna: rg uffizi da chatscha e pestga

29.12.2009